प्रधानमन्त्रीज्यू म तपाईँलाई सधै खुल्ला मनले करिश्मायुक्त नेता भन्नेगर्थें । गाउँको साधारण परिवारमा हुर्केर तपाईंले अभुतपूर्व सफलता हासिल गर्नुभयो । लोकतान्त्रिक गणतन्त्र स्थापना गरेर गणतन्त्र नेपालको प्रथम प्रधानमन्त्री बन्न सफल हुनुभयो । तपाईं प्रधानमन्त्री बन्दा म निकै खुशी भएको थिएँ । सामान्य किसानको छोरा प्रधानमन्त्री बन्नु उदाहरणीय थियो । कार्यकारी प्रधानमन्त्रीको व्यवस्था गरिएपछि तपाईंले मसँगको कुराकानीका क्रममा प्रधानमन्त्री नबनुँकी भन्नुभएको थियो । तर मैंले नेपाली जनताले उल्लेख्य मत दिएकाले तपाईंको नेतृत्वमा सरकार गठन हुनुपर्छ भनें । सहमति र सहकार्यलाई आधार बनाउने उद्येश्यका साथ तपाईं प्रधानमन्त्री बन्नुभयो।
